stanford-oval/wikipedia huggingface dataset:
เจ. พี. มอร์แกน

| เจ>  พี. มอร์แกน |
| --- | --- |

เกิด: 17 เมษายน ค.ศ. 1837(1837-04-17) ฮาร์ตฟอร์ด, คอนเนตทิคัต, สหรัฐอเมริกา
เสียชีวิต: มีนาคม 31, 1913(1913-03-31) (75 ปี) โรม, อิตาลี
อาชีพ: นักการเงิน, นายธนาคาร
คู่สมรส: Frances Louise Tracy, Amelia Sturges
บุตร: Louisa Pierpont Morgan John Pierpont Morgan, Jr.  Juliet Morgan Anne Morgan
บิดามารดา: Junius Spencer Morgan and Juliet Pierpont
จอห์น เพียร์พอนต์ มอร์แกน (อังกฤษ: John Pierpont Morgan) เป็นนักการเงิน นายธนาคาร และนักสะสมงานศิลปะ ซึ่งมีอิทธิพลในวงการการเงินธุรกิจและการควบรวมบริษัทในระหว่างที่เขามีชีวิตอยู่ ในปี 1892 มอร์แกนดำเนินการควบรวมเอดิสันเจนเนอรัลอิเล็กทริกและทอมสัน-ฮุสตันอิเล็กทริก จนกลายเป็นเจนเนอรัลอิเล็กทริก หลังจากที่จัดหาทุนเพื่อสร้างเฟเดอรัลสตีลคัมพานี เขาควบรวมกิจการกับคาร์เนกีสตีลคัมพานีและบริษัทเหล็กอื่น ๆ ในปี 1901 ซึ่งรวมทั้งกลุ่มบริษัทเหล็กและลวดของวิลเลียม อีเดนบอร์นเพื่อก่อตั้งยูเอสสตีล
มอร์แกนเสียชีวิตที่กรุงโรม อิตาลี ในปี 1913 เมื่ออายุได้ 75 ปี โดยทิ้งทรัพย์สมบัติและกิจการไว้ให้กับ เจ. พี. มอร์แกน จูเนียร์ และยกคฤหาสน์และหนังสือจำนวนมากให้กับห้องสมุดพิพิธภัณฑ์มอร์แกนในนิวยอร์ก
แหล่งข้อมูลอื่น

https://www.billionmindset.com/jp-morgan-biography/ เก็บถาวร 2020-08-12 ที่ เวย์แบ็กแมชชีน
https://www.blockdit.com/posts/5dca7a776efac60f2a725e51?series=5dc4e3c3a9e9883ab08dcd81
โปโลช้าง คิงส์คัพ

โปโลช้าง คิงส์คัพ (อังกฤษ: King's Cup Elephant Polo) เป็นการแข่งขันโปโลช้าง ที่จัดขึ้นในประเทศไทย ซึ่งโดยปกติแล้ว ในแต่ละแมตช์ จะเป็นการแข่งขันระหว่างสองทีม แต่ละทีมประกอบด้วยผู้เล่นห้าคนและช้างห้าเชือก ซึ่งไม่มีเงินรางวัล หากแต่ได้รับถ้วยคิงส์คัพที่ทำจากสำริด การแข่งขันโปโลช้าง คิงส์คัพ ได้จัดขึ้นครั้งแรกใน พ.ศ. 2544 ที่อำเภอหัวหิน โดยใช้ระยะเวลาในการแข่งขันครั้งดังกล่าวเพียง 2 วัน แต่ในภายหลังได้กลายมาเป็นรายการแข่งขันระดับสากลที่ได้รับความนิยมของประเทศไทย โดยในปี พ.ศ. 2554 ได้มีผู้เข้าร่วมการแข่งขันที่สำคัญ อาทิ พระราชวงศ์จากเยอรมนี, นักกีฬารักบี้ที่มีชื่อเสียงจากนิวซีแลนด์ ตลอดจนได้รับการตอบรับจากบุคคลที่มีชื่อเสียงชาวต่างชาติหลายราย
ประวัติ

โปโลช้าง คิงส์คัพ มีครั้งแรกใน พ.ศ. 2544 ซึ่งเดิมการแข่งขันดังกล่าว มักจัดขึ้นที่อำเภอหัวหิน จังหวัดประจวบคีรีขันธ์ มาเป็นระยะเวลา 6 ปี โดยมีวัตถุประสงค์เป็นกีฬาเพื่อการกุศล ในการนำเงินมาสมทบแก่สถาบันคชบาลแห่งชาติ จังหวัดลำปาง ก่อนที่จะย้ายสถานที่จัดการแข่งมาอยู่ที่ภาคเหนือใน พ.ศ. 2549 สำหรับการแข่งขันโปโลช้าง คิงส์คัพ 2009 ได้จัดการแข่งขันที่อำเภอเชียงแสน จังหวัดเชียงราย ซึ่งมีช้างเข้าร่วมแข่งขันจำนวน 51 เชือก จาก 12 ประเทศ โดยการแข่งขันคู่แรก ได้มีการไว้อาลัยแด่ จิม เอสเวด ซึ่งเป็นผู้ก่อตั้งการแข่งขันโปโลช้าง ที่ได้เสียชีวิตก่อนการแข่งขันนัดดังกล่าวเพียง 1 วัน
ใน พ.ศ. 2554 ได้มีการจัดการแข่งขันเนื่องในโอกาสครบรอบสิบปีของรายการดังกล่าว โดยจัดขึ้นในช่วงระหว่างวันที่ 5 – 11 กันยายน ที่อำเภอหัวหิน จังหวัดประจวบคีรีขันธ์ และมีทีมเข้าร่วมแข่งขันจำนวน 12 ทีม กับจำนวนผู้เล่นกว่า 40 ราย จาก 15 ประเทศ
แหล่งข้อมูลอื่น

Official Site เก็บถาวร 2007-05-02 ที่ เวย์แบ็กแมชชีน
Tourism Authority of Thailand เก็บถาวร 2006-09-21 ที่ เวย์แบ็กแมชชีน
French Elephant Polo Association เก็บถาวร 2011-07-08 ที่ เวย์แบ็กแมชชีน
The Capitol Pachyderms - America's Elephant Polo Team เก็บถาวร 2007-09-28 ที่ เวย์แบ็กแมชชีน
ไปป์บอมบ์

ไปป์บอมบ์ลวดเหนี่ยวจำลองที่ใช้ในการฝึกกำลังพลทางทหารของสหรัฐ
ไปป์บอมบ์ (อังกฤษ: pipe bomb) เป็นระเบิดแสวงเครื่องซึ่งใช้ท่อบรรจุวัตถุระเบิดที่ปิดสนิท ซึ่งการบรรจุโดยท่อหมายความว่าสามารถใช้ระเบิดอำนาจต่ำเพื่อสร้างการระเบิดที่ค่อนข้างใหญ่เนื่องจากการบรรจุทำให้เกิดแรงดันเพิ่มขึ้น และการแตกกระจายของท่อเองก็ทำให้เกิดลูกแตกที่อาจถึงตายได้
การระเบิดก่อนกำหนดเป็นอันตรายจากการพยายามทำระเบิดเอง และวัสดุรวมถึงวิธีการที่ใช้กับไปป์บอมบ์อาจทำให้เกิดเหตุการณ์การระเบิดโดยไม่ได้ตั้งใจ ซึ่งโดยทั่วไปมักส่งผลให้ผู้ประกอบได้รับบาดเจ็บสาหัสหรือเสียชีวิต
ในหลายประเทศ การผลิตหรือครอบครองไปป์บอมบ์ถือเป็นอาชญากรรมร้ายแรง โดยไม่คำนึงถึงวัตถุประสงค์ในการใช้งาน
การออกแบบ

ระเบิดดังกล่าวมักจะเป็นส่วนสั้นของท่อน้ำเหล็กที่มีส่วนผสมของระเบิดและปิดที่ปลายทั้งสองข้างด้วยฝาเหล็กหรือทองเหลือง ส่วนสายชนวนถูกเสียบเข้าไปในท่อโดยมีการนำผ่านรูที่ด้านข้างหรือปลายท่อที่มีฝาปิด ชนวนดังกล่าวสามารถใช้ไฟฟ้า โดยมีสายไฟที่นำไปสู่ตัวจับเวลาและแบตเตอรี่ หรืออาจเป็นสายชนวนทั่วไปก็ได้ ซึ่งส่วนประกอบทั้งหมดนี้สามารถหาได้ง่าย
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ไปป์บอมบ์
ลักษณะที่ปรากฏของไปป์บอมบ์ต่าง ๆ จากรายงานตระหนักรู้เหตุระเบิดที่ออกโดยกระทรวงการต่างประเทศสหรัฐ
เจ.ดี. เอเวอร์มอร์

| เจ> ดี. เอเวอร์มอร์ |
| --- | --- |
เกิด: จอห์น แดเนียล เอเวอร์มอร์ ผิดพลาด: วันเกิดไม่ถูกต้องสำหรับการคำนวณอายุ กรีนวิลล์ รัฐมิสซิสซิปปี สหรัฐ
อาชีพ: นักแสดง
ปีปฏิบัติงาน: 2539–ปัจจุบัน
จอห์น แดเนียล เอเวอร์มอร์ (อังกฤษ: John Daniel Evermore; เกิด 5 พฤศจิกายน พ.ศ. 2511) เป็นนักแสดงชาวอเมริกัน
เอเวอร์มอร์เกิดที่กรีนวิลล์ รัฐมิสซิสซิปปี สหรัฐ เขามีชื่อเสียงจากการรับบทเป็นทอมัส ซิลบี ในเรื่อง ทรีม, นักสืบลุตซ์ในเรื่อง ทรูดิเท็กทิฟ, ฮาร์ลีย์ในเรื่อง เดอะวอล์กกิงเดด, คาร์ล แด็กกิตต์ ในเรื่อง เร็กทิฟาย, โฮลต์ ในเรื่อง แมกกี, และดูวีย์ เรเวตต์ในเรื่อง ดีปวอเตอร์เฮอไรซัน
เจ. มัลลอรีย์ แมคครี

| เจ>  มัลลอรีย์ แมคครี |
| --- | --- |
เกิด: ดีทรอยต์, รัฐมิชิแกน สหรัฐ
สัญชาติ: อเมริกัน
อาชีพ: นักแสดง
ปีปฏิบัติงาน: 2009–ปัจจุบัน
เจ. มัลลอรีย์ แมคครี (อังกฤษ: Jamal Mallory McCree) เป็นนักแสดงชาวอเมริกัน เขามีชื่อเสียงจากการรับบท ชารืลี ไพรซ์ ในภาพยนตร์ระทึกขวัญช่องเอบีซีเรื่อง ควอนติโต และรับบท เซกุ บาห์ ในซีรีส์ทางโทรทัศน์ช่องโชว์ไทม์เรื่อง โฮมแลนด์
ชีวิตส่วนตัว

เขาหมั้นกับเพื่อนนักแสดง Angela Lewis
ป๊อปปี้ ฮิลล์ ร่ำร้องขอปาฏิหาริย์

| ป๊อปปี้ ฮิลล์ ร่ำร้องขอปาฏิหาริย์ |
| --- | --- |
โปสเตอร์ประชาสัมพันธ์ในประเทศญี่ปุ่น
กำกับ: โกโร มิยะซะกิ
บทภาพยนตร์: ฮะยะโอะ มิยะซะกิ เคโกะ นิวะ
สร้างจาก: โคะกุริโกะซะกะ กะระ โดย เทะสึโอะ ซะยะมะ ชิซุรุ ทะกะฮะชิ
อำนวยการสร้าง: โทะชิโอะ ซุซุกิ
นักแสดงนำ: มะซะมิ นะงะซะวะ จุนิชิ โอะกะดะ
กำกับภาพ: อะสึชิ โอะกุอิ
ดนตรีประกอบ: ซะโตะชิ ทะเกะเบะ
บริษัทผู้สร้าง: สตูดิโอจิบลิ 
ผู้จัดจำหน่าย: โทโฮ (ญี่ปุ่น) วอลท์ ดิสนีย์ พิคเจอร์ส (นานาชาติ)
วันฉาย:  16 กรกฎาคม พ.ศ. 2554  26 เมษายน พ.ศ. 2555
ความยาว: 91 นาที
ประเทศ:  ญี่ปุ่น
ภาษา: ญี่ปุ่น
ทำเงิน: ทั่วโลก $ 60,034,949 
ป๊อปปี้ ฮิลล์ ร่ำร้องขอปาฏิหาริย์ (ญี่ปุ่น: コクリコ坂から; โรมาจิ:  Kokuriko-zaka Kara อังกฤษ: From Up on Poppy Hill) เป็นอนิเมะโดยสตูดิโอจิบลิ ที่ออกฉายในปี พ.ศ. 2554 กำกับโดย โกโร มิยะซะกิ ซึ่งออกฉายครั้งแรกในญี่ปุ่น เมื่อวันที่ 16 กรกฎาคม พ.ศ. 2554
ตัวอนิเมะอ้างอิงจากมังงะ ในชื่อเรื่องเดียวกัน คือโคะกุริโกะซะกะ คะระ (โรมะจิ: Kokurikozaka kara) ซึ่งเขียนโดย เทะสึโอะ ซะยะมะ
เนื้อเรื่อง

ในห้วงเวลาที่ญี่ปุ่นเร่งพัฒนาโตเกียวเพื่อรับมหกรรมโอลิมปิกฤดูร้อน 1964 "มะสึซากิ อูมิ" เด็กสาววัย 16 ปี ผู้สูญเสียบิดาไปในสงครามเกาหลี อาศัยอยู่ในบ้านโคะกุริโกะ ซึ่งตั้งอยู่ในเมืองท่าโยะโกะฮะมะ เพื่อระลึกถึงบิดา ทุกเช้าเธอจะชักธงสัญญาณแบบเดียวกันขึ้นที่บ้านของเธอ
ที่โรงเรียนมัธยมปลาย ในขณะที่อูมิกำลังรับประทานอาหารเที่ยงกับเพื่อน เหล่านักเรียนชายส่วนหนึ่ง ได้ทำการรณรงค์ต่อต้านการรื้อถอนอาคารชมรม "ละติน ควอเตอร์" ซึ่งเป็นอาคารเก่าแก่สถาปัตยกรรมแบบตะวันตก โดยมีนักเรียนชายคนหนึ่ง แสดงออกด้วยการกระโดดจากหลังคาของอาคารเรียนลงไปในบ่อน้ำในบริเวณที่อูมิและเพื่อนๆนั่งอยู่ เมื่อเห็นดังนั้นอูมิจึงเข้าไปช่วยให้เขาขึ้นมาจากบ่อน้ำ แต่ด้วยสายตาของบรรดานักเรียนต่างจับจ้อง เธอจึงละทิ้งการช่วยเหลือ
จากวีรกรรมของนักเรียนชายคนนั้น ทำให้เป็นข่าวไปทั่วทั้งโรงเรียน เขาคนนั้นชื่อว่า "คาซามะ ชุน" เป็นบรรณาธิการหนังสือพิมพ์ของโรงเรียน ด้วยการที่น้องสาวของอูมิอยากได้ลายเซ็นของชุน จึงขอร้องให้อูมิช่วยไปละติน ควอเตอร์กับเธอเป็นเพื่อน อูมิไม่อาจปฏิเสธได้ ทั้งสองจึงไปที่ละติน ควอเตอร์ โดยพบว่าภายในละติน ควอเตอร์นั้น มีสภาพที่รกระเกะระกะมาก ผู้คนในละติน ควอเตอร์ทั้งหมดล้วนเป็นผู้ชาย โดยในแต่ละชั้นจากทั้งหมดสามชั้นจะประกอบไปด้วยชมรมต่างๆมากมาย อาทิ ชมรมดาราศาสตร์, ชมรมเคมี, ชมรมวรรณกรรม เป็นต้น โดยนักเรียนที่นี่มีความสนใจและทุ่มเทกับงานในชมรมของตนมาก อูมิได้พบกับชุน และ "มิซูนูมะ ชิโร" ประธานสภานักเรียน หลังจากได้ลายเซ็นแล้ว ชิโรและน้องของอูมิก็ออกไปข้างนอก ชุนได้ขอร้องให้อูมิช่วยคัดลอกบทความแทนเขา โดยอ้างว่ามือขวาของเขาได้รับบาดเจ็บจากแมว นับแต่นั้นมา ความสนิทสนมระหว่างพวกเขาทั้งสองคนก็เพิ่มมากขึ้น
ต่อมา โรงเรียนได้เปิดสภานักเรียนให้นักเรียนร่วมอภิปรายเรื่องการรื้อถอนละติน ควอเตอร์ และสร้างอาคารชมรมใหม่แทน โดยนักเรียนส่วนใหญ่ก็มีความคิดเห็นด้วย ที่จะให้มีการรื้อถอนอาคาร
ชุนเป็นผู้นำกลุ่มนักเรียนส่วนน้อยในการคัดค้าน เหตุการณ์เริ่มชุลมุนขึ้น แต่ชิโร ประธานนักเรียนได้ให้สัญญาณว่าครูใหญ่กำลังมา ทั้งหมดที่กำลังชุลมุนจึงกลายเป็นสามัคคีกัน และจบด้วยการณ์นั้น
เนื่องจากอูมิอยากช่วยชุนในการพิทักษ์ละติน ควอเตอร์ จึงออกความคิดเห็นว่าควรทำความสะอาด และบูรณะละติน ควอเตอร์เสียใหม่ ต่อมา อูมิได้ชักชวนเพื่อนๆ มาร่วมกันทำความสะอาดและบูรณะละติน ควอเตอร์ ร่วมกับนักเรียนชายในละติน ควอเตอร์ ในช่วงเวลานั้นเอง ความสัมพันธ์ของทั้งสองคนก็เป็นไปอย่างราบรื่น จนกระทั่งชุนและชิโรได้รับเชิญไปปาร์ตี้ที่บ้านของอูมิ จึงทำให้รู้ว่า อูมินั้น ที่แท้จริงแล้วเป็นน้องสาวของตนเอง ด้วยการนั้น ชุนจึงจำเป็นต้องลืมความรู้สึกในอดีตทั้งหมด และพยายามออกห่างอูมิ...
หลังจากพบเจอกับมารดาของอูมิซึ่งกลับมาจากทำงานไกล อูมิจึงได้สอบถามเรื่องราวทั้งหมดเกี่ยวกับชุน และได้พบว่า แท้จริงแล้วชุนไม่ใช่พี่ชายของอูมิ แต่เป็นลูกของเพื่อนบิดาที่เก็บมาเลี้ยงและเซ็นรับรองบุตรเพื่อไม่ให้ชุนต้องไปอยู่ใต้สถานรับเลี้ยงเด็กกำพร้า ก่อนตายในสงครามเกาหลี บิดาของอูมิได้นำขุนไปฝากไว้กับเพื่อนอีกคนในกลุ่ม จากนั้นเรือของบิดาอูมิก็ชนเข้ากับเหมืองและเสียชีวิตในสงคราม
ตัวละคร

| ตัวละคร | พากย์> ญี่ปุ่น | พากย์> ไทย |
| --- | --- | --- |
| อูมิ มะสึซากิ | มาซามิ นากาซาวะ | อังคณา พานประทีป |
| ชุน คาซามะ | จุนิชิ โอะกะดะ | คมสรร รัตนากรบดี |
| เรียวโกะ มะสึซากิ | Jun Fubuki | จรัสกร ทิพย์ศรี |
| มิกิ โอคุโตะ | Yuriko Ishida | เบญจวรรณ วนิชจิวพันธ์ |
| ชิโร มิซูนูมะ | Shunsuke Kazama | สุริยา บุญเจริญ |
| ฮานะ มะสึซากิ | Keiko Takeshita | อังคณา พานประทีป |
| โซระ มะสึซากิ | Haruka Shiraishi | เบญจวรรณ วนิชจิวพันธ์ |
| ซาจิโกะ ฮิโรโคจิ | Rumi Hiiragi | จรัสกร ทิพย์ศรี |
| โนบุโกะ | Toshimi Kanno | จรัสกร ทิพย์ศรี |
| อาคิโอะ | Nao Omori | สุริยา บุญเจริญ |
| กัปตันเรือ โยชิโอะ | Takashi Naito | สุริยา บุญเจริญ |
| คุณโทคุมารุ | เทะรุยุกิ คะงะวะ | คมสรร รัตนากรบดี |
เพลง

เพลง "สุกียากี้" จากปี ค.ศ. 1961 โดย คีว ซะกะโมะโตะ เป็นเพลงหนึ่งที่แทรกอยู่ในอนิเมะ เพลงเวอร์ชันเครื่องดนตรีถูกปล่อยออกมาภายหลังในประเทศสหรัฐอเมริกา ภายใต้ชื่อ "Sukiyaki" โดยนักดนตรี Kenny Ball  ซึ่งเพลงนี้ได้รับการคัดเลือกสำหรับอนิเมะ ป๊อปปี้ ฮิลล์ ร่ำร้องขอปาฏิหาริย์ ตั้งแต่เริ่มเตรียมการในปี ค.ศ. 1963
เพลง > อัลบัมเพลงประกอบอนิเมะ

| From up on Poppy Hill Soundtrack |
| --- | --- |
หน้าปกอัลบั้ม
ซาวด์แทร็กอัลบั้มโดย ซะโตะชิ ทะเกะเบะ โคะอิชิ ซะกะตะ ยุกิโกะ มะริมุระ โกะโร มิยะซะกิ
วางตลาด: 13 กรกฎาคม 2554
ความยาว: 50:32
ค่ายเพลง: Tokuma Japan Communications
:  
| ลำดับ | ชื่อเพลง | หมายเหตุ | ยาว |
| --- | --- | --- | --- |
| 1 | Breakfast Song | เสียงโดย: อะโอะอิ เทะชิมะ | 3:04 |
| 2 | The Morning Way to School |  | 2:21 |
| 3 | Horseplay |  | 1:03 |
| 4 | Reminiscence |  | 2:02 |
| 5 | Fine Girl |  | 0:45 |
| 6 | Latin Quarter of Paris |  | 2:22 |
| 7 | Setting Sun from the Clubroom |  | 1:25 |
| 8 | I Shall Walk Looking Up | ทำนอง: ฮะชิได นะกะมุระ เนื้อร้อง: โระกุซุเกะ เอ เสียงโดย: คีว ซะกะโมะโตะ | 3:11 |
| 9 | The Flag in the Picture |  | 0:29 |
| 10 | When a White Flower Blooms | ร้องหมู่ | 0:57 |
| 11 | In the Days of First Love | เสียงโดย: อะโอะอิ เทะชิมะ | 1:29 |
| 12 | Party |  | 1:50 |
| 13 | Flow of the Red River | ร้องหมู่ | 0:43 |
| 14 | Signal Flag |  | 1:31 |
| 15 | Canal in Twilight |  | 1:50 |
| 16 | Spring Cleaning |  | 2:14 |
| 17 | Reminiscence |  | 2:19 |
| 18 | Rainy Way Back |  | 1:30 |
| 19 | Dream |  | 2:51 |
| 20 | Unity |  | 1:04 |
| 21 | Escape |  | 0:59 |
| 22 | Leaden Umi |  | 0:35 |
| 23 | Confession |  | 1:18 |
| 24 | Mother - Young Love |  | 3:04 |
| 25 | Reunion |  | 0:48 |
| 26 | Welcome to Quartier Latin |  | 1:18 |
| 27 | Deep Blue Swells | ร้องหมู่ | 1:14 |
| 28 | Run to Tomorrow |  | 1:37 |
| 29 | Summer of Goodbye: From up on Poppy Hill | เสียงโดย: อะโอะอิ เทะชิมะ | 5:20 |
การตอบรับ > รายได้

ในช่วงระยะเวลาที่สำรวจ ตั้งแต่วันที่ 16 ถึง 18 กรกฎาคม ค.ศ. 2011 เว็บไซต์ Bunkatsushin.com ได้รายงานว่า ป๊อปปี้ ฮิลล์ ร่ำร้องขอปาฏิหาริย์ มีรายได้มากกว่า 587,337,400 เยน จากการขายตั๋วภาพยนตร์  ซึ่งในช่วงเวลา 3 วันที่กล่าวมานี้ มีผู้ชมภาพยนตร์การ์ตูนเรื่องนี้แล้วมากกว่า 445,000 คน และจากการสำรวจออนไลน์ พบว่าอัตราส่วนของผู้ชมเพศหญิงต่อผู้ชมเพศชายคือ 57% ต่อ 43% และโดยอายุคือ 34.8% เป็นผู้ชมอายุราวยี่สิบปี 32.6% เป็นผู้ชมที่อายุสามสิบปีขึ้นไป และ 18.9% เป็นผู้ชมที่มีอายุตั้งแต่ 16 ถึง 19 ปี และภาพยนตร์เรื่องนี้มีรายได้มากกว่า 3,000 ล้านเยน ในช่วงวันหยุดสุดสัปดาห์ 21-22 สิงหาคม ค.ศ. 2011
การตอบรับ > รางวัลและการเช้าชิง

| ปี | รางวัล | งาน | ผล |
| --- | --- | --- | --- |
| 2011 | รางวัลขวัญใจผู้ชม ประเภทภาพยนตร์ดราม่ายอดเยี่ยม | เทศกาลภาพยนตร์โทรอนโต ครั้งที่ 36 | เสนอชื่อเข้าชิง |
| 2012 | แอนิเมชั่นแห่งปี | Japan Academy Prize ครั้งที่ 35 | ชนะ |
| 2012 | แอนิเมชั่นแห่งปี | รางวัลโตเกียวอนิเมะ ครั้งที่ 11 | ชนะ |
| 2012 | ภาพยนตร์อนิเมะยอดเยี่ยม | Asia Pacific Screen Awards ครั้งที่ 6 | เสนอชื่อเข้าชิง |
| 2013 | ผลงานบทภาพยนตร์อนิเมะยอดเยี่ยม | Annie Awards ครั้งที่ 40 | เสนอชื่อเข้าชิง |
| 2013 | แอนิเมชั่นต่างประเทศยอดเยี่ยม/ ภาพยนตร์ครอบครัว | Golden Trailer Awards ครั้งที่ 14 | ชนะ |
| 2013 | ภาพยนตร์อนิเมะยอดเยี่ยม | Online Film Critics Society Awards ครั้งที่ 17 | เสนอชื่อเข้าชิง |
| 2013 | ภาพยนตร์อนิเมะยอดเยี่ยม | Chicago Film Critics Association Awards ครั้งที่ 26 | เสนอชื่อเข้าชิง |
| 2013 | ภาพยนตร์อนิเมะยอดเยี่ยม | International Cinephile Society Awards ครั้งที่ 11 | เสนอชื่อเข้าชิง |
| 2013 | ภาพยนตร์อนิเมะยอดเยี่ยม | Utah Film Critics Association ครั้งที่ 12 | ที่สอง คู่กับ ปีกแห่งฝัน วันแห่งรัก |
| 2014 | ภาพยนตร์อนิเมะยอดเยี่ยม | Saturn Awards ครั้งที่ 40 | เสนอชื่อเข้าชิง |
ข้อมูลเพิ่มเติม

コクリコ坂から　公式サイト (ญี่ปุ่น)
ป๊อปปี้ ฮิลล์ ร่ำร้องขอปาฏิหาริย์ (ภาพยนตร์) ที่เครือข่ายข่าวอนิเมะ
Kokurikozaka Kara ที่อินเทอร์เน็ตมูวีเดตาเบส
GhibliWiki Information
| ด ค กรางวัลเจแปนอะแคเดมี สาขาแอนิเมชันแห่งปี |
| --- | --- |
 กระโดดจั้มพ์ทะลุข้ามเวลา (2006)   เท็กกง คินครีท (2007)   โปเนียว ธิดาสมุทรผจญภัย (2008)   ซัมเมอร์ วอร์ส (2009)   อาริเอตี้ มหัศจรรย์ความลับคนตัวจิ๋ว (2010)   ป๊อปปี้ ฮิลล์ ร่ำร้องขอปาฏิหาริย์ (2011)   คู่จี๊ดชีวิตอัศจรรย์ (2012)   ปีกแห่งฝัน วันแห่งรัก (2013)   สแตนด์บายมี โดราเอมอน เพื่อนกันตลอดไป (2014)   ศิษย์มหัศจรรย์กับอาจารย์พันธุ์อสูร (2015)   แค่วาดฝันให้โลกสวย (2016)   คืนเป็นระยะสั้นเดินบนสาว (2017)   มิไร มหัศจรรย์วันสองวัย (2018)   ฤดูฝัน ฉันมีเธอ (2019)  
| ด ค กรางวัลโตเกียวอนิเมะ สาขาแอนิเมชันแห่งปี |
| --- | --- |
ภาพยนตร์อนิเมะ:  มิติวิญญาณมหัศจรรย์ (2002) ·  กันดั้มซี้ด  (2004) ·  ปราสาทเวทมนตร์ของฮาวล์  (2005) ·  แขนกลคนแปรธาตุ เดอะมูฟวี่ ฝ่ามิติพิชิตแดนสวรรค์  (2006) ·  กระโดดจั้มพ์ทะลุข้ามเวลา  (2007) ·  อีวานเกเลียน: 1.0 กำเนิดใหม่วันพิพากษา  (2008) ·  โปเนียว ธิดาสมุทรผจญภัย  (2009) ·  ซัมเมอร์ วอร์ส  (2010) ·  อาริเอตี้ มหัศจรรย์ความลับคนตัวจิ๋ว‎  (2011) ·  ป๊อปปี้ ฮิลล์ ร่ำร้องขอปาฏิหาริย์  (2012) ·  คู่จี๊ดชีวิตอัศจรรย์  (2013) ·  ปีกแห่งฝัน วันแห่งรัก (2014) ·  ผจญภัยแดนคำสาปราชินีหิมะ (2015) ·  เลิฟไลฟ์! ปฏิบัติการไอดอลจำเป็น เดอะมูฟวี่ (2016) ·  รักไร้เสียง (2017) ·  แค่วาดฝันให้โลกสวย (2018) ยอดนักสืบจิ๋วโคนัน: ปฏิบัติการสายลับเดอะซีโร่ (2019) ฤดูฝัน ฉันมีเธอ (2020) 
อนิเมะโทรทัศน์:  ผ่าพิภพไททัน (2014) ·  ปิงปองเดอะแอนิเมชั่น (2015) ·  ชิโรบาโกะ (2016) ·  ยูริ!!! on ICE (2017) ·  เคะโมะโนะเฟรนด์ส (2018) Zombie Land Saga (2019) ดาบพิฆาตอสูร (2020) 
บ้านที่เคยเป็นของครอบครัวโซะโนะดะในฮิโระชิมะ เป็นสถานที่ใช้ดำเนินเนื้อเรื่อง
เจก มิตเชลล์

เจค็อบ ไรอัน มิตเชลล์ (อังกฤษ: Jacob Ryan Mitchell; เกิด 22 ธันวาคม พ.ศ. 2544) เป็นนักว่ายน้ำชาวอเมริกัน ปัจจุบันเขาแข่งขันในระดับวิทยาลัยที่มหาวิทยาลัยมิชิแกน เขาได้อันดับที่สองในการแข่งขันว่ายน้ำคัดเลือกโอลิมปิกของสหรัฐ ปี พ.ศ. 2563 ในรายการท่าฟรีสไตล์ 400 เมตร ด้วยเวลา 3:48.17 นาที โดยไม่ผ่านคัดเลือกโอลิมปิกที่เวลา 3:46.78 นาที ในวันอังคารที่ 15 มิถุนายน เขาว่ายฟรีสไตล์ 400 เมตรระหว่างช่วงทดลองเล่นด้วยเวลา 3:45.86 นาที ได้อันดับที่สองและผลงานทดสอบเวลาทำให้เขาได้เป็นตัวแทนประเทศสหรัฐในการแข่งขันกีฬาโอลิมปิกฤดูร้อน 2020
อาชีพ > 2019

ในปี พ.ศ. 2562 มิตเชลล์เป็นตัวแทนของสหรัฐในการแข่งขันฟีนาว่ายน้ำเยาวชนชิงแชมป์โลกโดยเหรียญทองในรายการว่ายผลัดท่าฟรีสไตล์ 4x200 เมตร His swims in the 400m and 800m qualified him for the US National team.
โปเยโปโลเย เย้ยฟ้าแล้วก็ท้า ภาค 2

| โปเยโปโลเย เย้ยฟ้าแล้วก็ท้า ภาค 2 |
| --- | --- |
โปสเตอร์ภาพยนตร์แบบดั้งเดิม
กำกับ: เฉิงเสี่ยวตง
เขียนบท: Edward Leung Yiu-ming Lam Kei-to (林紀陶) Lau Tai-muk (劉大木)
อำนวยการสร้าง: ฉีเคอะ
นักแสดงนำ: เลสลี่ จาง หวัง จู่เสียน หลี่ เจียซิน จาง เสฺวโย่ว
ผู้จัดจำหน่าย: สหมงคลฟิล์ม (ไทย)
วันฉาย: 1990
ความยาว: 104 นาที
ประเทศ: ฮ่องกง
ภาษา: จีน
โปเยโปโลเย เย้ยฟ้าแล้วก็ท้า ภาค 2 (อังกฤษ: A Chinese Ghost Story II) เป็นภาพยนตร์กำลังภายในสัญชาติฮ่องกง ปี ค.ศ. 1990 นำแสดงโดย เลสลี จาง, หวัง จู่เสียน, หลี่ เจียซิน, จาง เสฺวโหย่ว กำกับภาพยนตร์โดย เฉิงเสี่ยวตง และอำนวยการสร้างโดย ฉีเคอะ ภาพยนตร์เรื่องนี้มีเนื้อหามาจากนวนิยายเรื่อง โปเยโปโลเย โดยภาพยนตร์เรื่องนี้เป็นภาคต่อของโปเยโปโลเย เย้ยฟ้าแล้วก็ท้า  มีภาคต่อคือ โปเยโปโลเย เย้ยฟ้าแล้วก็ท้า ภาค 3
เนื้อเรื่อง

ภาพยนตร์เรื่องนี้กล่าวถึงการต่อสู้ระหว่างมนุษย์กับผีร้าย แต่ในภาคนี้ไม่ใช่ความรักของสาวกับมนุษย์อีกต่อไป อาหลินถูกจับเข้าคุกโดยไร้ความผิดแต่เขาหนีออกมาได้และไปอยู่ที่บ้านร้างหลังหนึ่งที่มีผีอยู่มากมาย แต่ว่าจริงๆแล้วเป็นคนที่กำลังเตรียมการช่วยเหลือผู้บริสุทธิ์ อาฟู่ได้พบกับลูกสาวคนสวยทั้ง 2 ของเขา ซึ่งทั้งสองสาวหลงรักอาหลิน ทันใดนั้นเจ้าผียักษ์ก็ออกอาละอาด ซึ่งเป็นช่วงเดียวกับที่อาฟู่ถูกนายพลคุมตัว พอถึงที่บ้านร้างก็สบโอกาสช่วยเหลืออาฟู่ เพราะนายพลกำลังต่อสู้กับผียักษ์อยู่ แล้วท่านนายพลก็พบว่าอาฟู่นั้นเป็นผู้บริสุทธิ์ พวกเขาจึงร่วมมือกันกำจัดปีศาจ
นักแสดง

เลสลี่ จาง รับบท หนิง ไฉ่เฉิน
หวัง จู่เสียน รับบท ชิงฝาง / ลม
หลี่ เจียซิน รับบท เหยี่ยชี / จันทรา
จาง เสฺวโย่ว รับบท ชีจาว / ใบไม้ร่วง
อู๋ หม่า รับบท นักดาบหยิน
กุ๊ฟง รับบท ลุงชู
เหล่าชุน รับบท เจ้าอาวาส
หลิวเส้าหมิง รับบท อ๋องฟู่
หลี่ จื่อสง รับบท อาฟู่
แหล่งข้อมูลอื่น

โปเยโปโลเย เย้ยฟ้าแล้วก็ท้า ภาค 2 ที่อินเทอร์เน็ตมูวีเดตาเบส
โปเยโปโลเย เย้ยฟ้าแล้วก็ท้า ภาค 2 ที่ออลมูวี
โปเยโปโลเย เย้ยฟ้าแล้วก็ท้า ภาค 2 ที่รอตเทนโทเมโทส์
โปโลน้ำชายชิงแชมป์ยุโรป 2022 รอบคัดเลือก

การแข่งขันโปโลน้ำชายชิงแชมป์ยุโรป 2022 รอบคัดเลือก (อังกฤษ: 2022 Men's European Water Polo Championship Qualifiers) เป็นการแข่งขันรอบคัดเลือกสำหรับโปโลน้ำชายชิงแชมป์ยุโรป 2022 จัดขึ้นระหว่างวันที่ 17 ถึง 20 กุมภาพันธ์ พ.ศ. 2565 มี 17 ทีมเข้าร่วมแข่งขัน แบ่งออกเป็น 4 กลุ่มเข้าร่วมในรอบคัดเลือก ทีมอันดับ 1-2 จากแต่ละกลุ่มได้ผ่านเข้าสู่รอบสุดท้าย
โปรตีน
หน้าที่

โปรตีนหลายชนิดทำหน้าที่เป็นเอนไซม์หรือหน่วยย่อยของเอนไซม์
โปรตีนทำหน้าที่ทางด้านโครงสร้าง เช่น ระบบเส้นใยของเซลล์ (cytoskeleton) ผม เส้นไหม
โปรตีนที่ควบคุมการเคลื่อนไหว เช่น แอกติน ไมโอซิน
เป็นภูมิคุ้มกันคอยปกป้องร่างกายจากสิ่งแวดล้อม เช่น แอนติบอดี
ขนส่งสารภายในระบบร่างกาย เช่น ฮีโมโกลบิน
เป็นแหล่งสำรองพลังงานยามขาดแคลน เช่นโปรตีนในเมล็ดข้าวและน้ำนม
โปรตีนที่เป็นฮอร์โมน
โปรตีนให้ความหวานในพืช
โปรตีนป้องกันการแข็งตัวของเลือดในปลาที่อยู่ในแถบขั้วโลก
โปรตีนช่วยสร้างเซลล์เนื้อเยื่อใหม่
โครงสร้างของโปรตีน

ลำดับของกรดอะมิโนจะเป็นตัวกำหนดโครงสร้างและการทำงานของโปรตีนนั้นๆ โดยทั่วไป โปรตีนมีโครงสร้างสามมิติสี่ระดับด้วยกันคือ
โครงสร้างปฐมภูมิ เป็นโครงสร้างที่แสดงพันธะระหว่างกรดอะมิโนแต่ละตัว
โครงสร้างทุติยภูมิ เป็นโครงสร้างที่แสดงการจัดเรียงตัวของกรดอะมิโนที่อยู่ใกล้กัน โปรตีนทุกชนิดจะมีโครงสร้างระดับนี้ โดยทั่วไปมีสองแบบคือ แบบ อัลฟาเฮลิก สายเพปไทด์ขดเป็นเกลียว กับแบบเบตา สายเพปไทด์อยู่ในรูปซิกแซก
โครงสร้างตติยภูมิ แสดงการจัดตัวของกรดอะมิโนตลอดทั้งสาย พบในโปรตีนที่เป็นก้อน การจับตัวเป็นกลุ่มก้อนของสายโพลีเพปไทด์นั้นขึ้นกับลำดับกรดอะมิโนและสารอื่นๆที่เข้ามาจับ
โครงสร้างจตุตถภูมิ แสดงการจับตัวระหว่างสายโพลีเพปไทด์ พบในโปรตีนที่ประกอบด้วยหน่วยย่อย (subunit) โดยแต่ละหน่วยย่อยคือสายโพลีเพปไทด์หนึ่งเส้น การจัดตัวขึ้นกับลำดับกรดอะมิโนและสารอื่นๆที่เข้ามาจับเช่นเดียวกัน
โปรตีนคอนจูเกต

โปรตีนบางชนิดจะมีหมู่อื่นๆนอกจากกรดอะมิโนเข้ามาจับ โปรตีนนี้เรียกว่าโปรตีนคอนจูเกต (conjugated protein) ส่วนหมู่ที่มาจับเรียกว่าหมู่พรอสทีติก (prosthetic group) ตัวอย่างโปรตีนเหล่านี้ได้แก่
ไลโปโปรตีน โปรตีนจับกับไขมัน
ไกลโคโปรตีน โปรตีนจับกับคาร์โบไฮเดรต
ฟอสโฟโปรตีน โปรตีนจับกับหมู่ฟอสเฟต
ฮีโมโปรตีน โปรตีนจับกับฮีม (heme)
ฟลาโวโปรตีน โปรตีนจับกับฟลาวิน นิวคลีโอไทด์ (Flavin nucleotide) เช่น ซักซิเนต ดีไฮโดรจีเนส (succinate dehydrogenase)
เมทัลโลโปรตีน โปรตีนจับกับโลหะเช่น เฟอร์ริทิน (จับกับ Fe) อัลกอฮอล์ ดีไฮโดรจีเนส (จับกับ Zn) เป็นต้น
แหล่งข้อมูลอื่น

Protein Songs (Stuart Mitchell - DNA Music Project), 'When a "tape" of mRNA passes through the "playing head" of a ribosome, the "notes" produced are amino acids and the pieces of music they make up are proteins.'
แหล่งข้อมูลอื่น > ฐานข้อมูลและโครงการ

Comparative Toxicogenomics Database curates protein-chemical interactions, as well as gene/protein-disease relationships and chemical-disease relationships.
Bioinformatic Harvester[ลิงก์เสีย] A Meta search engine (29 databases) for gene and protein information.
The Protein Databank (see also PDB Molecule of the Month เก็บถาวร 2020-07-24 ที่ เวย์แบ็กแมชชีน, presenting short accounts on selected proteins from the PDB)
Proteopedia - Life in 3D: rotatable, zoomable 3D model with wiki annotations for every known protein molecular structure.
UniProt the Universal Protein Resource เก็บถาวร 2008-06-08 ที่ เวย์แบ็กแมชชีน
Human Protein Atlas
NCBI Entrez Protein database
NCBI Protein Structure database
Human Protein Reference Database เก็บถาวร 2006-04-24 ที่ เวย์แบ็กแมชชีน
Human Proteinpedia เก็บถาวร 2007-03-14 ที่ เวย์แบ็กแมชชีน
Folding@Home (Stanford University)เก็บถาวร 2012-09-08 ที่ เวย์แบ็กแมชชีน
แหล่งข้อมูลอื่น > เว็บไซต์ทางการศึกษา

UC Berkeley video lecture เก็บถาวร 2010-03-26 ที่ เวย์แบ็กแมชชีน on proteins
Proteins: Biogenesis to Degradation - The Virtual Library of Biochemistry and Cell Biology เก็บถาวร 2005-02-19 ที่ เวย์แบ็กแมชชีน
ดูเพิ่ม

ชีวเคมี
กรดอะมิโน
เอนไซม์
โปโลน้ำชายชิงแชมป์ยุโรป 2024

| รายละเอียดการแข่งขัน |
| --- | --- |
ประเทศเจ้าภาพ:  โครเอเชีย
วันที่: 4–16 มกราคม
ทีม: 16 (จาก 1 สหพันธ์)
สนาม: 2 (ใน 2 เมือง)
อันดับ
ชนะเลิศ:  สเปน (1st ครั้ง)
รองชนะเลิศ:  โครเอเชีย
อันดับสาม:  อิตาลี
อันดับสี่:  ฮังการี
สถิติการแข่งขัน
จำนวนนัด: 48
ประตูรวม: 1,067 (22 ต่อนัด)
ผู้ทำประตูสูงสุด:  อัลวาโร กรานาโดส (21 ประตู)
ผู้เล่นยอดเยี่ยม:  อัลวาโร กรานาโดส
ประตูยอดเยี่ยม:  มาร์โก บิยาช
← ก่อนหน้า ถัดไป → 
การแข่งขันโปโลน้ำชายชิงแชมป์ยุโรป 2024 (อังกฤษ: 2024 Men's European Water Polo Championship) เป็นการแข่งขันครั้งที่ 36 ของรายการนี้ ซึ่งจัดขึ้นที่เมืองดูบรอฟนีก และ ซาเกร็บ ประเทศโครเอเชีย ตั้งแต่วันที่ 4 ถึง 16 มกราคม พ.ศ. 2567 เดิมทีอิสราเอลได้รับเลือกให้เป็นเจ้าภาพและการแข่งขันมีกำหนดจะจัดขึ้นในเมืองเนทันยา ตั้งแต่วันที่ 3 ถึง 16 มกราคม พ.ศ. 2567 เนื่องจากความกังวลด้านความปลอดภัยหลังจากการฝ่าวงล้อมของสงครามอิสราเอล–ฮามาส ค.ศ. 2023 เลนจึงประกาศว่าการแข่งขันชิงแชมป์จะจัดขึ้นที่อื่น
การคัดเลือก

บทความหลัก: โปโลน้ำชายชิงแชมป์ยุโรป 2024 รอบคัดเลือก
มี 16 ทีมที่แข่งขันในรายการหลัก
ประเทศเจ้าภาพ
ทีมอันดับที่ 1-8 ของชิงแชมป์ยุโรป 2022 ที่ยังไม่ผ่านเข้ารอบในฐานะประเทศเจ้าภาพ
7 ทีมสุดท้ายจากรอบคัดเลือก
โดยทั้ง 16 ทีมจากปี ค.ศ. 2022 ผ่านเข้ารอบอีกครั้ง
| รายการ | วันที่ | สถานที่ | โควต้า | ประเทศ |
| --- | --- | --- | --- | --- |
| เจ้าภาพ | 13 พฤษภาคม 2022 | – | 1 |  อิสราเอล |
| ชิงแชมป์ยุโรป 2022 | 29 สิงหาคม – 10 กันยายน |  สปลิต | 8 |  โครเอเชีย  ฮังการี  สเปน  อิตาลี  กรีซ  ฝรั่งเศส  มอนเตเนโกร  จอร์เจีย |
| รอบคัดเลือก | 23–25 มิถุนายน 2023 | หลายสนาม | 7 |  เนเธอร์แลนด์  เยอรมนี  เซอร์เบีย  โรมาเนีย  สโลวีเนีย  มอลตา  สโลวาเกีย |
แหล่งข้อมูลอื่น

Official website
โปเยโปโลเย เย้ยฟ้าแล้วก็ท้า ภาค 3

| โปเยโปโลเย เย้ยฟ้าแล้วก็ท้า ภาค 3 |
| --- | --- |
โปสเตอร์ภาพยนตร์แบบดั้งเดิม
กำกับ: เฉิงเสี่ยวตง
บทภาพยนตร์: รอย สโต ฉีเคอะ
อำนวยการสร้าง: ฉีเคอะ
นักแสดงนำ: เหลียง เฉาเหว่ย จาง เสฺวโย่ว หวังจู่เสียน นีน่า ลี
กำกับภาพ: ทอม เล่า
ตัดต่อ: Marco Mak
ดนตรีประกอบ: James Wong โรมิโอ ดิแอซ โจว กัมหวิง
บริษัทผู้สร้าง: Golden Princess Film Production Film Workshop 
ผู้จัดจำหน่าย: Golden Princess Amusement สหมงคลฟิล์ม (ไทย)
วันฉาย: 18 กรกฎาคม ค.ศ. 1991 (1991-07-18)
ความยาว: 104 นาที
ประเทศ: ฮ่องกง
ภาษา: จีน
ทำเงิน: HK$15,018,584
โปเยโปโลเย เย้ยฟ้าแล้วก็ท้า ภาค 3 (อังกฤษ: A Chinese Ghost Story III) เป็นภาพยนตร์กำลังภายในสัญชาติฮ่องกง ปี ค.ศ. 1991 นำแสดงโดย เหลียง เฉาเหว่ย, หวัง จู่เสียน, นีน่า ลี, จาง เสฺวโย่ว กำกับภาพยนตร์โดย เฉิงเสี่ยวตง และอำนวยการสร้างโดย ฉีเคอะ ภาพยนตร์เรื่องนี้มีเนื้อหาที่เกิดขึ้นหลังจากภาคแรกมานานนับร้อยปี หลังจากที่ปีศาจต้นไม้และสะกดลง และได้ถูกคืนชีพขึ้นมาอีกครั้ง โดยภาพยนตร์เรื่องนี้เป็นภาคต่อของโปเยโปโลเย เย้ยฟ้าแล้วก็ท้า ภาค 2